CELEX: 32003R2173
Language: et
Date: 2003-12-12 00:00:00
Title: Komisjoni määrus (EÜ) nr 2173/2003, 12. detsember 2003, millega muudetakse määrust (EÜ) nr 1799/2001, millega sätestatakse tsitrusviljade turustusstandard

Tähtis õiguslik teade

|

32003R2173

Euroopa Liidu Teataja L 326 , 13/12/2003 Lk 0010 - 0011

		Komisjoni määrus (EÜ) nr 2173/2003,12. detsember 2003,millega muudetakse määrust (EÜ) nr 1799/2001, millega sätestatakse tsitrusviljade turustusstandardEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] eriti selle artikli 2 lõiget 2,ning arvestades järgmist:(1) Komisjoni määrusega (EÜ) nr 1779/2001 [2] on muu hulgas kehtestatud sätted apelsinide küpsuse kohta.(2) ÜRO Euroopa Majanduskomisjoni (UN/ECE) riknevate toodete standardimise ja kvaliteedi arendamise töörühm otsustas soovitada tsitrusviljade turustamise ja kaubandusliku kvaliteedi kontrolli käsitleva UN/ECE standardi FFV-14 raames kehtestada uued küpsust käsitlevad sätted apelsinidele, mille vilja kogupinnast üle viiendiku on roheline ja mis on toodetud alal, kus kliimatingimused on sellised, et viljad on küpsed isegi rohelistena.(3) UN/ECE standard FFV-14 ei sisalda sätteid liikmesriikide poolt lubatud menetluste kohta koore rohelise värvuse eemaldamiseks; neid menetlusi hõlmab nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta. [3] Lisaks ei ole suurusest 1 suurematele mandariinidele kehtestatud suuruse ühtlikkuse eeskirju. Seetõttu on vaja muuta samas pakendis oleva suurima ja väikseima vilja läbimõõdu suurimat erinevust käsitlevat tabelit.(4) Seetõttu tuleks määrust (EÜ) nr 1799/2001 vastavalt muuta.(5) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 1799/2001 lisa muudetakse vastavalt käesoleva määruse lisale.Artikkel 2Käesolev määrus jõustub kahekümnendal päeval pärast selle avaldamist Euroopa Liidu Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 12. detsember 2003Komisjoni nimelFranz Fischlerkomisjoni liige[1] EÜT L 297, 21.11.1996, lk 1. Määrust on viimati muudetud komisjoni määrusega (EÜ) nr 47/2003 (EÜT L 7, 11.1.2003, lk 64).[2] EÜT L 244, 14.9.2001, lk 12. Määrust on viimati muudetud määrusega (EÜ) nr 46/2003 (EÜT L 7, 11.1.2003, lk 61).[3] EÜT L 230, 19.8.1991, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).--------------------------------------------------LISAMääruse (EÜ) nr 1799/2001 lisa muudetakse järgmiselt.1. II jaotist (Kvaliteedinõuded) muudetakse järgmiselt:a) punkti A (Miinimumnõuded) neljas lõik asendatakse järgmise tekstiga:"Käesoleva lisa küpsusnõuetele vastavate tsitrusviljade koorelt võib rohelise värvi eemaldada. Seda töötlemisviisi on lubatud kasutada üksnes siis, kui muud organoleptilised omadused jäävad samaks.";b) punkti B (Nõuded koristusküpsuse suhtes) alapunkt iii (Apelsinid) asendatakse järgmise tekstiga:"iii) ApelsinidVärvus peab olema sorditüüpiline. Viljad võivad olla helerohelised, kui see värvus ei ületa viiendikku vilja kogupinnast. Viljade minimaalne mahlasisaldus peab olema järgmine:—veriapelsinid: | 30 % |—Navel-sortide rühm: | 33 % |—muud sordid: | 35 % |Apelsinidel, mis on toodetud aladel, kus viljade arenemisperioodil on kõrge õhutemperatuur ja kõrge suhteline niiskus, võib üle viiendiku vilja kogupinnast olla roheline, tingimusel et nende minimaalne mahlasisaldus vastab järgnevale:—sordid Mosambi, Sathgudi ja Pacitan: | 33 % |—muud sordid: | 45 %" |2. III jaotise (Suurusnõuded) punkti C (Ühtlikkus) alapunkti i tabelis mandariine käsitlevad read asendatakse järgmiste ridadega:Mandariinid | 1-XXX-4 | 9 |5-6 | 8 |7-10 | 7 |--------------------------------------------------